Tripoli
Tripoli () on Libyan pääkaupunki. Se sijaitsee maan pohjoisrannikolla autiomaan laidalla kallioisella niemellä, joka työntyy Välimereen ja muodostaa suojaisan luonnonsatamaksi soveltuvan lahden. Yhdistyneiden kansakuntien tilasto-osaston mukaan kaupungin väkiluku oli vuonna 2015 noin 1 126 000.
Treis Eliés
Treis Eliés () on kylä ja kyläyhdyskunta ("koinótita") Limassolin alueella Kyproksen tasavallassa Kyproksen saarella. Sen väkiluku on 25 (2011). 
Treis Eliés, suomeksi ”Kolme oliivipuuta”, sijaitsee Tróodos-vuoristossa Marathásan laaksossa noin kuusi kilometriä länteen Ólympos-vuoren huipusta. Kylä on rakennettu noin 800 metrin korkeuteen merenpinnasta laskettuna. Kylän nähtävyyksiin kuuluvat muun muassa Arkkienkeli Mikaelin ("Archángelos Michaíl") kirkko 1600/1700-luvulta sekä Pyhän Paraskevan ("Agía Paraskeví") kirkko 1600-luvulta.